  Z A P I S N I K

30. sjednice Vijeća Mjesnog odbora Petruševec, 
održane 31. listopada 2023., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec	
5. Darko Mišić

Sjednici predsjedava Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 30. sjednicu Vijeća Mjesnog odbora.

[bookmark: _GoBack]Prije utvrđivanja dnevnog reda, predsjednik Vijeća Kristijan Rašić, otvara raspravu o zapisniku s 29. sjednice Vijeća Mjesnog odbora Petruševec. 
S obzirom da nema dodatnih primjedbi, Vijeće jednoglasno verificira zapisnik s 29. sjednice.  
Na prijedlog predsjednika i provedenog glasovanja
Vijeće jednoglasno utvrđuje

D N E V N I     R  E D

1. Donošenje zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana u 2024.

1. Aktualna komunalna problematika.
1. Razno: izvješća, pitanja i  prijedlozi.


Ad 1.) Donošenje zaključka o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana u 2024.

Predsjednik Vijeća, Kristijan Rašić kratko pojašnjava kako se radi o prijedlogu kojim bi VGČ i VMO imali još jedan Plan kojim bi se dodatno pojasnile aktivnosti za koje se sredstva s pozicije „ostali nespomenuti rashodi poslovanja“ mogu koristiti.
 Sredstva su predviđena za potrebe provođenja raznih aktivnosti poput dana mjesnih odbora, zdravstvenih akcija i slično. 
Predsjednik otvara raspravu. 
Nakon kratke rasprave Vijeće jednoglasno donosi sljedeći


Z A K L J U Č A K
 o davanju mišljenja o prijedlogu osiguravanja sredstava za provođenje aktivnosti, programa i projekata u svrhu unapređenja kvalitete života građana

1. Vijeće Mjesnog odbora Petruševec suglasno je s prijedlogom Gradskog ureda za mjesnu samoupravu, promet, civilnu zaštitu i sigurnost za osiguravanje sredstava u svrhu provođenja Plana potreba za aktivnostima, programima i projektima unapređenja kvaliteta života građana.

1. Vijeće Mjesnog odbora Petruševec predlaže da se za naredno proračunsko razdoblje osiguraju sredstva za potrebe realizacije Plana u iznosu 3.000,00 eura.

1. Ovaj zaključak biti će dostavljen Gradskom uredu za mjesnu samoupravu, promet, civilnu zaštitu i sigurnost.


Ad 2.) Aktualna komunalna problematika.

Predsjednik Vijeća Mjesnog odbora Kristijan Rašić napominje da smo na prošlim sjednicama tražili izgradnju javne rasvjete u ulici Radnička cesta od kbr. 282O do 282M. Navodi da se zatraži uvrštavanje u Program građenja i održavanja komunalne infrastrukture za 2024.
Otvara raspravu:
Nakon rasprave Vijeće jednoglasno donosi 


Z a k l j u č a k
o uvrštavanju javne rasvjete u Program građenja i održavanja komunalne infrastrukture za 2024.

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Program građenja i održavanja komunalne infrastrukture za 2024. uvrsti:

· izgradnju 4 rasvjetna stupa u ulici Radnička cesta od k. br. 282O do 282M
· ovaj zaključak dostavlja se Vijeću Gradske četvrti na postupanje.

Predsjednik Vijeća Mjesnog odbora Kristijan Rašić također ukazuje da ima dosta upita građana o premještanju autobusne stanice u ulici I. Petruševec. Razlog premještanja je sigurnost građana prilikom prelaska ulice jer nema pješačkog prijelaza, a isti se ne može  postaviti zbog blizine zavoja.
Otvara raspravu:
Nakon rasprave Vijeće jednoglasno donosi 





Z a k l j u č a k
o premještanju autobusne stanice u ulici I. Petruševec 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak 

· o mogućnosti izmještanja autobusne stanice s lokacije I Petruševec kod k.br. 48 na lokaciju I. Petruševec kod k.č. 3048. k.o. Žitnjak zbog sigurnosti građana (autobusna stanica se nalazi blizu zavoja i ne može se dobiti rješenje za pješački prijelaz)
· izvod iz Geoportala u prilogu.
· ovaj zaključak dostavlja se Vijeću Gradske četvrti na postupanje.


Predsjednik Vijeća Mjesnog odbora Kristijan Rašić također ukazuje da se u Plan komunalnih potreba uvrsti izgradnja nadstrešnice na objektu mjesne samouprave. Također napominje da bi trebalo okrečiti istu ali to sada nije moguće nego kada Grad raspiše natječaj za krečenje i uređivanje mjesnih.
Otvara raspravu:
Nakon rasprave Vijeće jednoglasno donosi 

Z a k l j u č a k
o izgradnji nadstrešnice na objektu MS Petruševec

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da u Plan komunalnih potreba uvrsti: 

· izgradnju nadstrešnice na objektu Mjesne samouprave Petruševec, I. Petruševec 78a
· ovaj zaključak dostavlja se Vijeću Gradske četvrti na postupanje.

Vijećnik Darko Mišić ukazuje na problem šahtova koje bi trebalo ili popraviti ili zamijeniti u ulici I. Petruševec III. odvojak.
Predsjednik Vijeća otvara raspravu.
Nakon kratke rasprave Vijeće jednoglasno donosi 

Z a k l j u č a k
 o zamjeni šahtova u ulici I. Petruševec III. odvojak od k. br. 4 do 28

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak 

· zamjene šahtova u ulici I. Petruševec III. odv. od k.br. 4 do 28 (3 komada)
· ovaj zaključak dostavlja se Vijeću Gradske četvrti na postupanje.
Predsjednik Vijeća Mjesnog odbora Kristijan Rašić ukazuje na potrebu postave prometnog ogledala u ulici Črnkovečka ulica I. odvojak na ulicu Črnkovečka.
Otvara raspravu:
Nakon rasprave Vijeće jednoglasno donosi 


Z a k l j u č a k
o postavljanju prometnog ogledala u Črnkovečkoj ulici

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da zatraži stručni očevid i u okviru svoje nadležnosti pokrene postupak za

· postavu prometnog ogledala u ulici Črnkovečka ulica I. odvojak na ulicu Črnkovečka 
· izvodi iz Geoportala u prilogu
· ovaj zaključak dostavlja se Vijeću Gradske četvrti na postupanje.


Ad 3.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.
Zapisnik sastavio:                                                                                                                                                                                                                                                 
______________
Kristijan Rašić

KLASA: 024-08/23-003/2154
URBROJ: 251-13-11-11/006-23-3
Zagreb, 31. listopada 2023.

Predsjednik
Vijeća Mjesnog odbora
Petruševec
_______________________
 Kristijan Rašić
